Σπύρος Γιατράς

Ο Σπύρος Γιατράς (Αθήνα, 12 Μαρτίου 1944 - Μαρούσι, 19 Απριλίου 2021) ήταν Έλληνας στιχουργός  πολλών γνωστών λαϊκών ελληνικών τραγουδιών.https://www.ethnos.gr/politismos/moysiki/154413_spyros-giatras-pote-den-pistepsa-oti-tha-ginei-kala-fobomoyn-leeihttps://m.naftemporiki.gr/story/1716143/pethane-o-stixourgos-ton-megalon-laikon-epituxion-spuros-giatras

Συναποτέλεσε με τον Αλέκο Χρυσοβέργη ένα από τα πιο πετυχημένα δίδυμα στην ιστορία της ελληνικής δισκογραφίας. Σε όλη την καριέρα του ήταν ένας δημοφιλής και παραγωγικός στιχουργός του λαϊκού τραγουδιού,https://www.protothema.gr/culture/article/1116315/pethane-o-stihourgos-ton-epituhion-spuros-giatras/ ο οποίος είχε συνεργαστεί με πολλούς Έλληνες τραγουδιστές.

 Πρώτα χρόνια 
Γεννήθηκε στην Αθήνα το 1944 και μεγάλωσε στην περιοχή του Κολωνακίου.https://mousikovlog.blogspot.com/2016/12/blog-post_70.html Μαζί με την οικογένειά του, για οικονομικούς λόγους, μετανάστευσε για πολλά χρόνια στη Νότια Αφρική και επέστρεψε στην Ελλάδα το 1971 σε ηλικία 27 ετών. Έχοντας σπουδάσει οπτική, εξάσκησε το επάγγελμα του διπλωματούχου οπτικού σε όλη τη ζωή του.

 Επαγγελματική σταδιοδρομία 
Ο Σπ. Γιατράς έγραφε στίχους σε όλη τη ζωή του, από ταλέντο, και πάντα μετά από βιωματικές ιστορίες. Τα πρώτα του τραγούδια τα έγραψε σε συνεργασία με τον Βαγγέλη Πιτσιλαδή. Οι στίχοι του χαρακτηρίζονται από μελαγχολία και έντονο πεσιμισμό. Συνεργάστηκε με σημαντικούς Έλληνες τραγουδοποιούς, όπως, μεταξύ άλλων με τον Αντώνη Βαρδή και τον Γιάννη Πάριο. Οι στίχοι του, τις δεκαετίες του ’70 και του ’80 μελοποιήθηκαν από Έλληνες συνθέτες και τραγουδήθηκαν από σημαντικούς ερμηνευτές της εποχής, όπως ο Στράτος Διονυσίου, ο Γιάννης Πάριος, η Μαρινέλλα, η Λίτσα Διαμάντη, ο Σταμάτης Γονίδης, ο Δημήτρης Κοντολάζος, η Κατερίνα Στανίση, ο Βασίλης Καρράς, ο Αντύπας, ενώ από τους νεότερους καλλιτέχνες τραγούδια του ερμήνευσαν ο Νότης Σφακιανάκης, ο Γιάννης Πλούταρχος, η Πέγκυ Ζήνα, ο Νίκος Μακρόπουλος, η Πάολα και ο Κωνσταντίνος Αργυρός.

Αποτέλεσε μία ιδιαίτερη περίπτωση στιχουργού στην ελληνική δισκογραφία, αφού οι στίχοι του έχουν βασιστεί σε βιώματα και πραγματικές ιστορίες -συνήθως δραματικές- ανθρώπων. Σημαντικές επιτυχίες του υπήρξαν, μεταξύ άλλων, και τα ακόλουθα τραγούδια:https://www.cnn.gr/ellada/story/262710/pethane-o-spoydaios-stixoyrgos-spyros-giatrashttps://www.capital.gr/epikairotita/3540090/pethane-o-stixourgos-megalon-laikon-epituxion-spuros-giatras

 «Αν Δεν Είχα Και Σένανε» (Γιάννης Πάριος)
 «Της Γυναίκας Η Καρδιά», «Νομίζεις», «Καλύτερα Μαζί Σου Και Τρελός», «Μας Υποχρέωσες» (Στράτος Διονυσίου)
 «Όλα Τα ‘Δωσα Σε Σένα» (Δημήτρης Κοντολάζος)
 «Τηλέφωνο» (Θέμης Αδαμαντίδης)
 «Επειγόντως» (Δούκισσα)
 «Ένα Σου Σημάδι Μόνο» (Αντύπας)
 Όλα σ’ αγαπάνε (Σταμάτης Γονίδης) 
 «Λέγε Ό,τι Θες», «Άλλοθι», «Δεν Πάω Πουθενά» (Βασίλης Καρράς)
 «Αδυναμίες», «Ένα δάκρυ» (Κατερίνα Στανίση)
 «Ο Αετός», «Σώμα Μου», «Μήπως Είμαι Τρελός» (Νότης Σφακιανάκης)
 «Ένας Θεός» (Γιάννης Πλούταρχος)
 «Κατάσταση Εκτάκτου Ανάγκης» (Νίκος Μακρόπουλος)
 Μου λες, (Τόλης Βοσκόπουλος)

Ύστερη ζωή και θάνατος
Παρότι συνταξιούχος συνέχιζε ασταμάτητα να γράφει στίχους, οι οποίοι ήταν -βέβαια- προσαρμοσμένοι στο νέο κλίμα της εποχής, του 21ου αιώνα. Συνεργάστηκε και έγραψε πολλές επιτυχίες και για τρεις από τους νεότερους ερμηνευτέςhttp://www.musicheaven.gr/html/modules.php?name=News&file=article&id=4630, τον Κωνσταντίνο Αργυρό, τον Νίκο Οικονομόπουλο και την Πάολα.

Οι στιχουργικές δημιουργίες - επιτυχίες, από όλη την καριέρα του Σπύρου Γιατρά, ακούστηκαν και τιμήθηκαν σε εκπομπή - αφιέρωμα του Σπύρου Παπαδόπουλου (Στην υγειά μας ρε παιδιά) στις 10 Μαρτίου 2018https://www.youtube.com/watch?v=8_Yx0yE1A9Mhttps://thecaller.gr/lifestyle/efige-o-spiros-giatras-to-afieroma-pou-ekane-to-stin-igia-mas-re-pedia-sto-stichourgo-ton-megalon-laikon-epitichion-vid/, στο τηλεοπτικό κανάλι ΣΚΑΪ.

Το διάστημα Μαρτίου-Απριλίου 2021 νοσηλευόταν, για επέμβαση ρουτίνας, αρχικά στο 401 Στρατιωτικό Νοσοκομείο και στη συνέχεια στο Ιατρικό Κέντρο Αθηνών.https://www.fthis.gr/celebrity/news/8lipsh-sthn-khdeia-toy-stixoyrgoy-spyroy-giatra Πέθανε αιφνίδια στις 19 Απριλίου 2021 εξαιτίας επιπλοκών.

Παραπομπές

Κατηγορία:Έλληνες στιχουργοί